EUROOPAN YHTEISÖJEN KOMISSIO 
Bryssel, 23.04.1998 
KOM(1998)2481opull. 
KOMISSION TIEDONANTO NEUVOSTOLLE 
oliiviöljyn yhteisössä tapahtuvan kulutuksen edistämiseen tarkoitetusta 
seitsemännestä toimenpidekampanjasta, joka kestää kolme vuotta vuoden 1999 alusta 
lähtien 

KOMISSION TIEDONANTO NEUVOSTOLLE 
oliiviöljyn yhteisössä tapahtuvan kulutuksen edistämiseen tarkoitetusta 
seitsemännestä toimenpidekampanjasta, joka kestää kolme vuotta vuoden 1999 alusta 
lähtien 
1. Rasva-alan yhteisestä markkinajärjestelystä annetun asetuksen N:o 
136/66/ETY1, sellaisena kuin se on viimeksi muutettuna asetuksella (EY) N:o 
1581/962, 11 artiklan 6 kohta muodostaa oikeusperustan sellaisten tiedotus- ja 
muiden toimenpiteiden toteuttamiselle, joiden tavoitteena on oliiviöljyn 
yhteisössä tapahtuvan kulutuksen edistäminen. Budjettikohtaan B1-3801 
kirjattavaksi ehdotetuilla 45 miljoonan ecun määrärahoilla rahoitetaan 
tieteellisen tiedon kokoamis- ja levittämisohjelmia, pr-toimintaa, 
mainontaohjelmia, selvityksiä, teknistä avunantoa ja kolmessa uudessa 
jäsenvaltiossa tehtäviä markkinatutkimuksia oliiviöljyn yhteisössä tapahtuvan 
kulutuksen edistämiseen tähtäävän seitsemännen kampanjan mukaisesti. 
Kampanja kestää kolme vuotta vuoden 1999 alusta lähtien. 
2. Oliiviöljyn kulutusta yhteisössä edistämään tarkoitettujen toimien yleisistä 
soveltamissäännöistä annetun neuvoston asetuksen (ETY) N:o 1970/803, 
sellaisena kuin se on viimeksi muutettuna asetuksella (ETY) N:o 1651/864, 1 
artiklassa esitetään viisi yhteisön toimenpidelajia oliiviöljyn kulutuksen 
edistämiseksi: a) olemassa olevan tiedon levittäminen erityisesti eri 
oliiviöljylaatujen osalta, b) markkinatutkimukset, joilla pyritään laajentamaan 
oliiviöljyn markkinoita yhteisössä, c) oliiviöljyn kulutusta lisäävät mainonta-
ja edistämiskampanjat, d) tutkimustyö, e) erityiset alennusmyynnit tietyille 
kuluttajaryhmille. Oliiviöljyn kulutusta yhteisössä edistämään tarkoitettujen 
toimien yleisistä soveltamissäännöistä annetun asetuksen (ETY) N:o 1970/80 
soveltamista koskevista yksityiskohtaisista säännöistä annetun asetuksen 
(ETY) N:o 1348/815, sellaisena kuin se on viimeksi muutettuna asetuksella 
(ETY) N:o 2213/866,4 artiklassa määritellään lisäksi täytäntöönpanojärj estelyt 
suunnitellun yksityiskohtaisen toimenpideohjelman laatimista varten, 
toimenpiteiden täytäntöönpanomenettely ja osana tarjouspyyntöjä 
toimitettujen ehdotusten valintaperusteet. 
1 EYVL 172, 30.9.1966, s. 3025. 
2 EYVL L 206, 16.8.1996, s. 11. 
3 EYVL L 192, 26.7.1980, s. 5. 
4 EYVL L 145, 30.5.1986, s. 10. 
5 EYVL L 134, 21.5.1981, s.17. 
6 EYVL L 193, 16.7.1986, s. 7. 
3. Oliiviöljyn kulutusta yhteisössä edistämään tarkoitettu seitsemäs kampanja 
perustuu neuvoston asetuksen (ETY) N:o 1970/80 1 artiklan a, b ja c kohtaan, 
eli olemassa olevan tiedon levittämiseen, erityisesti eri oliiviöljylaatujen 
osalta, markkinatutkimuksiin, joilla pyritään laajentamaan oliiviöljyn 
markkinoita yhteisössä, ja mainonta- ja edistämiskampanjoihin, joilla 
kannustetaan oliiviöljyn kulutusta. Ohjelma jakautuu viiteen osaan: 
(A) Oliiviöljyn ravintoarvoja koskevan tieteellisen tiedon kokoaminen ja 
levittäminen; 
(B) Mainonta, pr-toiminta ja myynninedistäminen; 
(C) Selvitykset ja arviot; 
(D) Tekninen apu; 
(E) Markkinatutkimukset Euroopan unionin kolmessa uudessa 
jäsenvaltiossa. 
4. Tämä tiedonanto koskee seitsemättä toimenpidekampanjaa, jota komissio 
aikoo toteuttaa kolmen vuoden ajan vuoden 1999 alusta lähtien. 
NYKYINEN KAMPANJA (KUUDES OLIIVIÖLJYKAMPANJA) 
Nykyinen eli kuudes oliiviöljyn kulutuksen edistämiskampanja on kaksivuotinen 
kampanja, jonka kokonaismäärärahat ovat 30 miljoonaa ecua. Valituiksi tulleiden 
virastojen kanssa tehtiin tarjouskilpailumenettelyn jälkeen sopimukset vuoden 1996 
kesä-heinäkuussa. Sopimukset päättyvät näin ollen vuoden 1998 kesä-heinäkuussa. 
Kampanjaa käydään 12 jäsenvaltiossa. Kolme uutta jäsenvaltiota eivät ole mukana 
tässä kampanjassa, joka alkoi virallisesti vuonna 1994, ennen viimeisintä 
laajentumista. 
Tarjouspyyntömenettelyn perusteella kampanjaan valittiin erityyppisiä virastoja: Yksi 
tiedelaitos ja yksi Euroopan laajuinen virasto, joka kokoaa ja levittää tieteellistä tietoa 
oliiviöljyn ravintoarvoista, seitsemän mainontaan ja/tai pr-toimintaan erikoistunutta 
toimistoa, yksi arvioita ja selvityksiä laativa laitos, jolla on Euroopan laajuinen 
verkko, ja näiden lisäksi yksi viestinnästä ja kustannusanalyysistä vastaava tekninen 
avustaja. 
Oliiviöljyn kulutus lisääntyi kuudennen kampanjan ensimmäisellä jaksolla (vuoden 
1996 kesäkuusta vuoden 1997 kesäkuuhun) kaikissa kampanjaan osallistuneissa 
maissa. Kyseisenä aikana sovelletut hinnanalennukset vaikuttivat tähän merkittävästi. 
Myös osana EY:n kampanjaa toteutetuilla ja riippumattoman laitoksen arvioimilla 
toimilla oli tyydyttävä vaikutus ja ne osoittautuivat tehokkaiksi. Hintatekijä ja EY:n 
johdolla toteutettu myynninedistämiskampanja eivät yksistään selitä kasvanutta 
kulutusta, mutta ne molemmat vaikuttivat tähän kehitykseen myönteisellä tavalla. 
SEITSEMÄNNEN KAMPANJAN PERUSTELUT 
Kun otetaan huomioon markkinatilanne, jolle on ominaista se, että oliiviöljyn tarjonta 
on sen kysyntää huomattavasti suurempi, seitsemännellä oliiviöljykampanjalla 
edistettäisiin markkinoiden tasapainon ylläpitämistä. Tästä syystä kuudennen 
kampanjan päättymisen ja seitsemännen kampanjan käynnistämisen välisen ajan olisi 
oltava mahdollisimman lyhyt. Se antaisi lisäksi EY:lie mahdollisuuden hyödyntää 
täysimääräisesti aiempien kampanjoiden aikana tehtyjä investointeja. Viidennestä 
oliiviöljykampanjasta ja kuudennen kampanjoi ensimmäisestä vaiheesta saadut 
tulokset on otettu huomioon pohdittaessa seitsemännen kampanjan tavoitetta, 
strategiaa, kohdetta ja määrärahoja. Esimerkiksi lääketieteelliseen tiedottamiseen 
osoitettuja määrärahoja on vähennetty 15 prosenttia, ja myynninedistämissanomaa 
mukautetaan kunkin jäsenvaltion ja/tai alueen erityistilanteen mukaisesti. 
SEITSEMÄNNEN KAMPANJAN TAVOITE, STRATEGIA JA KOHDE 
Seitsemännen kampanjan tavoitteena on 1) laajentaa tuottajamaiden oliiviöljyn 
kulutusta ja 2) lisätä kulutusta muissa kuin tuottajamaissa. 
Kaikki 15 jäsenvaltiota osallistuvat kyseiseen kolmivuotiseen kampanjaan, joka 
jaetaan sopimuksella kolmeen, 12 kuukauden jaksoon. 
Kaikkien Euroopan yhteisön rahoittamien myynninedistämiskampanj öiden tapaan 
oliiviöljykampanjan on oltava yleinen eikä se saa suuntautua määrättyjen 
tuotemerkkien tai yritysten edistämiseen. Yhteisön oliiviöljyn myynninedistäminen on 
toteutettava viittaamatta oliiviöljyn alkuperämaahan tai -alueeseen. Muihin tuotteisiin 
tehtäviä vertailuja ei sallita. 
Välitettäviä viestejä ovat oliiviöljyn ravintoarvot, sen ainutlaatuinen maku ja sen eri 
laadut. On korostettava oliiviöljyn käyttöä ruuanlaitossa, sekä kylmissä että 
lämpimissä aterioissa. Viesti on mukautettava kuhunkin tilanteeseen sen mukaan, 
miten oliiviöljyyn suhtaudutaan, mitä siitä tiedetään ja miten sitä käytetään nykyisin 
kussakin jäsenvaltiossa. 
Kampanjan pääasiallisena kohteena ovat kuluttajat. Toinen kohderyhmä koostuu 
kuluttajien ja tuottajien välisistä toimijoista, joita ovat esimerkiksi lehtimiehet, kaupan 
ala, ateriapalveluyritykset, opettajat, lääkärit, ravitsemusterapeutit ja sairaanhoitajat. 
SEITSEMÄTTÄ KAMPANJAA VARTEN SUUNNITELLUT 
TOIMENPITEET 
Komissio aikoo toteuttaa seuraavat toimenpiteet: 
Osa A: Oliiviöljyn ravintoarvoja koskevan tieteellisen tiedon kokoaminen ja 
levittäminen 
Tärkein kohderyhmä: lääkärit, sairaanhoitajat, ravitsemusterapeutit sekä tieteellinen ja 
lääketieteellinen lehdistö. 
Osa AI: Tutkimuslaitos tai lipidi-/ravitsemusalan asiantuntija kerää ja arvioi 
ajankohtaista tieteellistä aineistoa oliiviöljyn ravintoarvoista sekä laajentaa kuudennen 
kampanjan aikana tuotettua tieteellistä aineistoa. Valikoitu aineisto kootaan yhteen. 
Sopimuspuolen on lisäksi tarkasteltava, vahvistettava ja valvottava osiin A2 ja B 
kuuluvien virastojen tuottamaa aineistoa. Viimeiseksi sopimuspuolen odotetaan 
osallistuvan aktiivisesti kansallisella ja/tai kansainvälisellä tasolla järjestettäviin 
kongresseihin ja seminaareihin. 
Osa A2: Valitaan virasto levittämään osaan AI kuuluvan sopimuspuolen tuottamaa 
aineistoa edellä mainituille kohderyhmille. Tähän tehtävään sisältyy asiakirjojen ja 
lehdistötiedotteiden laatimista, lehdistötilaisuuksien, konferenssien ja seminaarien 
järjestämistä sekä kuudennen oliiviöljykampanjan aikana luodun oliiviöljyä 
käsitteleviä lääketieteellisiä julkaisuja sisältävän verkkosivuston ylläpitoa ja 
kehittämistä. 
Osan AI ja A2 sopimuspuolten olisi harjoitettava tiivistä yhteistyötä Kansainvälisen 
oliiviöljyneuvoston (IOOC) kanssa, joka johtaa kolmansissa maissa toteutettavia, 
lähes kokonaan EY:n rahoittamia edistämisohjelmia. 
Osa B: Viestintätoimenpiteet: mainonta, pr-toiminta ja myynninedistäminen 
Tärkein kohderyhmä: kuluttajat (Bl ja B2) ja kuluttajien ja tuottajien väliset toimijat, 
joita ovat esimerkiksi lehtimiehet, kaupan ala, ateriapalveluyritykset ja opettajat (B2). 
Osa Bl: Mainoskampanja, joka sisältää televisio- ja radiomainoksia sekä sanoma- ja 
aikakauslehdissä julkaistavia mainoksia. 
Osa B2: Pr-toiminta ja myynninedistäminen. Valitut virastot ovat vastuussa 
oliiviöljytiedotuskeskusten perustamisesta. Näiden tiedotuskeskusten tehtävänä on 
välittää tietoa kohderyhmille ja vastata pääasiassa kuluttajien esittämiin kysymyksiin. 
Valittujen virastojen on lisäksi suunniteltava monia erilaisia toimenpiteitä, joiden 
tavoitteena on välittää oliiviöljyä koskevaa tietoa kohderyhmille. Tällaisia 
toimenpiteitä ovat esimerkiksi myyntipisteissä järjestettävät yleiset toimet, 
lehdistötilaisuudet, ravintoloissa järjestettävät toimet ja koululaisille tarkoitettu 
opetusaineisto. Oliiviöljytiedotuskeskusten laatimaa aineistoa on saatavilla 
Internetissä ja esitteiden muodossa. 
Osa C: Selvitykset ja arviot 
Valittu laitos (tai laitokset) on vastuussa kulutuksen kehittymiseen, kuluttajien ja 
lääkäreiden oliiviöljyä koskeviin asenteisiin ja tietoihin, mainoskampanjoiden 
kattavuuteen ja sopimuspuolten toteuttamien toimien vaikutukseen liittyvästä 
arvioinnista. Osaan C kuuluvan sopimuspuolen tekemät tutkimukset antavat 
komissiolle mahdollisuuden arvioida kampanjan tuloksia vertaamalla kampanjan 
alussa vallinnutta tilannetta kampanjan lopussa vallinneeseen tilanteeseen. 
Qsa P; Viestintään liittyvä tekninen apu 
Komission henkilöstön tekninen avustaja tarjoaa apua toimenpiteiden toteuttamisen 
yhteydessä kaikissa kampanjaan osallistuvissa maissa. Avustajan on oltava erittäin 
hyvin perillä kunkin maan tilanteesta kuluttajakäyttäytymisen, 
markkinointistrategioiden ja tiedotusvälineiden aseman kannalta. Sopimuspuoli 
avustaa komissiota yhteensovitettaessa osan A ja B virastojen tekemiä töitä ja 
kannustettaessa oliiviöljyteollisuutta osallistumaan aktiivisesti kansallisella tasolla 
käytävään kampanjaan. 
Osa E: Markkinatutkimukset kolmessa uudessa jäsenvaltiossa 
Valittu laitos (tai laitokset) on vastuussa kolmessa uudessa jäsenvaltiossa, eli 
Suomessa, Ruotsissa ja Itävallassa tehtävistä markkinatutkimuksista. Nämä 
jäsenvaltiot eivät olleet mukana edellisissä kampanjoissa. Tutkimusten tavoitteena on 
tarkastella kulutuksen nykytasoa ja sen mahdollista kehittymistä, oliiviöljyä koskevia 
asenteita ja tietoja tärkeimmissä kohderyhmissä, erityisesti kuluttajien keskuudessa ja 
kaupan alalla. 
MENETTELYT 
Sopimuspuolet valitaan tarjouskilpailumenettelyn perusteella. Kolme julkista 
tarjouspyyntöä esitetään samaan aikaan: yksi edellä esitettyihin luokkiin A, B ja C 
kuuluvien sopimuspuolten valitsemiseksi, toinen teknisen avustajan valitsemiseksi 
(osa D) ja kolmas tarjouspyyntö kolmessa uudessa EU:n jäsenvaltiossa tehtäviä 
markkinatutkimuksia varten. 
RAHOITUS 
Kokonaissumma, joka myönnetään seitsemänteen, kolme vuotta kestävään ja vuoden 
1999 alussa käynnistettävään oliiviöljykampanjaan kuuluvia kaikkia edellä mainittuja 
toimenpiteitä varten on 45 miljoonaa ecua. Tästä syystä on vuoden 1999 talousarvion 
budjettikohtaan Bl-3801 kirjattu 15 miljoonan ecun summa rahoitukseen tarvittavia 
maksusitoumusmäärärahoja varten. Varainhoitovuosien 2000 ja 2001 talousarvioiden 
vastaavaan budjettikohtaan arvioidaan kirjattavan 15 miljoonan ecun summa. 
Määrärahojen alustava jakautuminen seitsemännen kolmivuotisen 
oliiviöljykampanjan aikana toteutettavien toimenpiteiden välillä on seuraava: 
1999/2001 % 
ecua 
A. Tieteellisen tiedon levittaminen 4 590 000 10,2 % 
B. Mainonta, pr-toiminta ja 
myynninedistaminen 38 925 000 86,5% 
C. Selvitykset ja arviot 690 000 1,5 % 
D. Tekninen apu 675 0007 1,5 % 
E. Markkinatutkimukset kolmessa 
uudessa jasenvaltiossa 120 0008 0,3 % 
YHTEENSA 45 000 000 
7 Pieni osa määrärahoista sisältyy vuoden 1998 talousarvioon (tarjousten arviointiin liittyvä 
tekninen apu). 
8 Kolmessa uudessa jäsenvaltiossa tehtävät markldnatutkimukset toteutetaan kesällä 1998 ja ne 
sisältyvät näin ollen vuoden 1998 talousarvioon. 
OLIIVIÖLJYTEOLLISUUDEN TEHTÄVÄ - CICHO (COMITE 
INTERPROFESSIONNEL COMMUNAUTAIRE DE L'HUILE D'OLIVE) JA 
RASVA-ALAN NEUVOA-ANTAVA KOMITEA 
Comité Interprofessionnel Communautaire de l'Huile d'Olive (CICHO) perustettiin 
virallisesti 23. heinäkuuta 1993. Kyseisen komitean toiminta oli erittäin hyödyllistä 
kuudennen oliiviöljykampanjan aikana sekä Euroopan että kansallisella tasolla. 
Komissio aikoo pyytää siltä lausuntoja myös seitsemännen kampanjan aikana. Jotta 
yhteisön myynninedistämiskampanjan ja teollisuuden erilaisten kampanjoiden välillä 
taattaisiin mahdollisimman tehokas koordinointi, sekä Euroopan että kansallisella 
tasolla järjestetään säännöllisesti koordinointikokouksia. Tämän lisäksi komissio 
tiedottaa säännöllisesti rasva-alan neuvoa-antavalle komitealle kampanjan eri 
vaiheiden toteuttamisesta. 
MUITA HUOMAUTUKSIA 
Komissio varmistuu siitä, että yhteisön osallistumisesta rahoitukseen mainitaan 
kaikessa tuotetussa ja kierrätettävässä myynninedistämisaineistossa ja kaikkien niiden 
tapahtumien tai tiedonantojen yhteydessä, jotka liittyvät oliiviöljyn kulutusta 
edistämään tarkoitettuun seitsemänteen kampanjaan. 
Komissio varaa itselleen oikeuden tarkistaa ja muuttaa ohjelmaa vuoden 1998 aikana 
toteutettavan, kaikkiin EY:n maatalousalan edistämisohjelmiin liittyvän 
kokonaisarvioinnin tulosten perusteella. Muutoksia tai mukautuksia voidaan 
edellyttää myös talousarviorajoitusten vuoksi tai niiden arviointitutkimusten tulosten 
perusteella, jotka on toteutettava oliiviöljyn kulutuksen edistämistä koskevan 
seitsemännen kampanjan aikana. Neuvostolle tiedotetaan viipymättä mahdollisista 
merkittävistä muutoksista. 
Lisäksi komissio varaa itselleen oikeuden jatkaa oliiviöljyn kulutuksen edistämistä 
koskevaa seitsemättä kampanjaa korkeintaan kahdellatoista kuukaudella, jos se on 
tarpeen keskeytymisen välttämiseksi seitsemännen ja kahdeksannen kampanjan 
välillä. 
ISSN 1024-4492 
KOM(98) 248 lopullinen 
ASIAKIRJAT 
FT 03 10 06 15 
Luettelonumero : CB-CO-98-268-FT-C 
ISBN 92-78-35313-2 
Euroopan yhteisöjen virallisten julkaisujen toimisto 
L-2985 Luxemburg 
s